НАРОДНО ЧИТАЛИЩЕ”БУДИЛНИК-1903” С. СУСАМ

ОБЩИНА МИНЕРАЛНИ БАНИ ОБЛАСТ ХАСКОВСКА

О Т Ч Е Т

ЗА ДЕЙНОСТТА ПРЕЗ 2019 ГОДИНА

 Народно читалище „БУДИЛНИК-1903” развива, обогатява културния живот в селото, осигурява достъп до информация, творческо и информационно израстване на личността. Читалището е мястото където гражданите без разлика на положение, разменят свои мисли по обществените въпроси от местен и общ интерес. В настоящият момент библиотеката наброява 5483тома. Независимо от това, че в селото постоянното население е 500 души, през периода библиотеката има 91 потребители,  *46*8 посещения, от които 26 за ползване на компютрите в информационния център.Заетите библиотечни документи за изминалата година са 634.Намаляването на броя потребители в информационният център се дължи на липсата на

 **Библиотечно-информационен център –** продължава работата по проект „Глоб@лни библиотеки –България”. Центърът предлага информация намерена извън книгите (Интернет, библиографски,и информационни бази данни). В него се подготвят мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации.

 **Художествено-творчески процес в читалището** - в читалището развиват талант три самодейни състава за автентичен фолклор.

 Те са редовни участници в провеждането на културни прояви и събития от празничния календар на читалището, както и този на

община Минерални бани.

 През 2019 година са проведени следните мероприятия :

 **М.ЯНУАРИ -**

На 21 януари отбелязахме „Бабинден”-деня на родилната помощ. На гости ни беше акушерката Катя Атанасова.Присъстваха и 8 жени от селото

**М.ФЕВРУАРИ** –

На 14 февруари се отбеляза деня на лозаря „Трифон Зарезан”.В ритуала по зарязване взеха участие двата самодейни състава при читалището и много жители и гости на селото.

На 19 февруари пред паметната плоча в селото се изнесе беседа и за живота и делото на Апостола на свободата Васил Левски . Поднесе се венец.Присъстваха 10 жители от селото.В библиотеката бе подреден кът с книги за Апостола.

**М. МАРТ -** - На трети март – Националния празник на Република България в библиотеката бе подредена витрина от книги,звучаха възрожденски песни.

-10 март-Сирни заговезни.По вече утвърдена традиция в центъра на селото бе запален огън и самодейците изпълниха по стара традиция няколко пеени хора .На хорото се хванаха и много жители на селото ,които присъстваха на празника.След това се извърши и ритуала „хамкане”в който взеха участие всички присъстващи деца.

**М. АПРИЛ -** 20.04 -Участие на самодейните състави в честването на 143 г от Априлското въстание в с.Бряст общ.Димитровград

**М. МАЙ** - На 9 май - годишнина от края на Втората световна война група организирана от читалището, състояща се от ученици и възрастни поднесе венец пред паметната плоча на загиналите във войните 1912/1913 и 1915/1918 г. С едноминутно мълчание се почете тяхната памет.

 - На 6 май Самодейните групи взеха участие в празника „Заедно на Гергьовден”в с.Бодрово

 - На 24 май – Деня на Българската култура и славянска писменост бе подредена витрина от книги в библиотеката и звуча химна „Върви народе възродени”

**М. ЮНИ -**

На 01-ви по случай „ Международния ден на детето” с група деца посетихме етнофестивала в Минерални бани

На 2-ри-ден на Ботев и загиналите за свободата на България бе подредена витрина от книги в библиотеката.

 На -На 24 юни по случай Еньов ден заедно с деца от селото разглеждахме книги с билки.

**М.ЮЛИ** - 12.07. Участие в Кулинарен конкурс „Замесено с любов” р рамките на Празник на житото и брашното в с.Гарваново- отличени с 2-ро място

На 20.07. година в библиотеката се четоха спомени за Илинденско-преображенско въстание.На сбирката присъстваха 3 читатели на библиотеката

**М.АВГУСТ –**

 **–**Участие на трите групи за автентичен фолклор в осми национален събор „По стъпките на св.Богородица”-носители на плакет

 **16-18.08.2019 г–**Участие на трите групи за автентичен фолклор в Международен фестивал „Черноморска перла” в Св Влас

**М.СЕПТЕМВРИ**-От 6до 8-ти се проведе осемнадесети национален фолклорен фестивал в гр.Неделино. **–**Участие на трите групи за автентичен фолклор и бяхме отличени със златен ,сребърен и бронзов медал

 - На 22 септември по случай деня на независимостта на България се проведе мултимедийна презентация по темата

 -29.09-01.10-се проведе втори ФФ”С хоро на гроздобер”.Читалището участва в организацията на изложба –базар на местни производители от с.Сусам,а самодейните състави в откриването на фестивала и в гроздобера.

**М.ОКТОМВРИ**

-19.10- Участие на трите групи в Пети национален фолклорен фестивал „С вяра в доброто и надежда в бъдещето” организирано от НЧ „Нов път-2011” с Добрич от където се завърнахме с 3 медала-златен,сребърен и бронзов

26.10 Мъжката група взе участие в Яворовите възпоменателни тържества организирани от НЧ „Искрица-1901” с.Скобелево

**М.НОЕМВРИ-**

01-ви-Ден на народните будители-бе наредена витрина от книги

09-ти- Участие на мъжката група в преглед на мъжките фолклорни групи в с.Радиево и преглед на автентичната носия-второ място и 60 лв

 -21-ви-Ден на християнското семейство-кратка дискусия на тема семейство с група деца от селото.

**М.ДЕКЕМВРИ**

На 14-ти взехме участие и в Кулинарната изложба-конкурс „Традицията стара и нова в Хасковския край” организирана от ОНЧ” Заря-1858”

**-**Коледарите посетиха и благословиха общинския кмет,месния кмет и няколко президенти на частни фирми в региона,както и взеха участие в Коледарския празник в гр.Хасково

 -Всички самодейци присъстваха на Коледно –новогодишното тържество

 Това са мероприятията които читалището е провело през годината. За да бъдат осъществени тези мероприятия читалището поддържа тясна връзка с кметството и общината.

Тук е мястото да отбележим ,че с помощта на дарители и постъпленията от членски внос успяхме да подменим прозорците на първи етаж от сградата на читалището,както и да направим витрини в които да изложим част от завоюваните грамоти и отличия от последните няколко години.Успяхме да направим и частичен ремонт на фоаето на сградата ,който се състои от шпакловка и боядисване на чокли и врати.Пролетта предстои продължавани и на вторият етаж.

Може да се каже, че народното читалище е един самороден и уникален дом за просвета и знание, даден от народа. В дни на тежка неволя и жажда за извисяване на духа се е съградил този дом. Устоял във времето. Светел като светулчица на мрака. Библиотеката при народното читалище на родолюбие ни учи, кове у нас българското, учи ни да обичаме свободата.

 **ИЗГОТВИЛ:…………………………**

 **/ Е.ВЪЧЕВА /**